Yasmina Khadra
Yasmina Khadra er en frankofon forfatter fra Algeriet. Han blev født i Kenadsa i Algeriets del af Sahara. Hans far var officer, og som ni-årig blev Yasmina Khadra optaget på en militærskole. I 1973 skrev han sit første værk, novellesamlingen Houria, som dog først blev udgivet i 1984. Han var officer i Algeriets hær i en periode, hvor landet stod over for store interne uroligheder, og flyttede i 2001 til Aix-en-Provence. Han var fortsat med at skrive, men under pseudonym, som han først afslørede i sin landflygtighed af frygt for forfølgelse og censur.
Yasmina Khadra kaster i sine bøger et engageret blik på den arabiske verden set indefra. Det gør han med sans for områdets mange konfliktflader og klartseende analyser af den politiske og sociale virkelighed.